Seit da Revoulution vo 1974 is Portugal a parlamentarische Republik. Da offiziej Chef is da President, wo oi fimf Joar vom Voik direkt gwejt wead. Da President hod a weng mea zan sogn wia in Deitschland oder in Esterreich, zum Beispui isa da oberste Kommandant vo da Armee. Da Schef vo da Regierung is åber da Ministerpräsident, der wiedeum vom Präsident ernånnt werd. Dea muaß åber mit de Mehrheitsveräitnisse im Parlament zammapassen, des wo da President owa jedazeit auflesen ko.